gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5341, del 07-09-2006 (2006/9775)

Informació pública del projecte de reparcel·lació del sector D-4 del Pla General d'Ordenació Urbana del Municipi de Bigastro.
-----------------------------------------------------------------------------------------------------------------------------

### Dades del document

Número de DOGV
:   5341

Data del DOGV
:   07-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9775


Organisme emissor
:   Ajuntament de Bigastro

Tipus de document
:   Anunci

Informació pública del projecte de reparcel·lació del sector D-4 del Pla General d'Ordenació Urbana del Municipi de Bigastro. [2006/9775]  
L'Ajuntament de Bigastro, en la seua sessió plenària celebrada el dia 31 de juliol de 2006, va adoptar l'acord la part dispositiva del qual diu textualment:   
«Primer. Aprovar inicialment i exposar al públic, el projecte de reparcel·lació del sector D-4 del PGOU de Bigastro, redactat per l'arquitecte Federico Lizón Arques, a fi que pel termini de vint dies, a comptar des de l'aparició dels corresponents anuncis en el Diari Oficial de la Generalitat i en un diari dels de major circulació, puguen ser examinats en les dependències d'urbanisme de l'Ajuntament de Bigastro, siti en la plaça de la Constitució, 1, i en horari de 09.00 a 14.00 hores.  
Es farà saber que la iniciació d'aquest procediment comporta la suspensió de l'atorgament de llicències de parcel·lació i edificació en l'àmbit de la unitat reparcelable fins que siga ferm en via administrativa l'acord aprovatori de la reparcel·lació.  
Segon. Notificar al Registre de la Propietat, sol·licitant-hi certificació de domini i càrregues de les finques afectades i la pràctica de l'assentament d'iniciació de l'expedient en totes les finques incloses en la unitat de reparcel·lació.  
Tercer. Els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques, en el termini de deu dies, comptats a partir del següent al de la recepció de la notificació d'aquesta resolució.  
Quart. Comunicar, amb el seu contingut, al domicili fiscal dels que consten en el Cadastre de Rústica, i Registre de la Propietat, com a titulars de drets afectats per l'actuació proposada.  
Cinqué. Assumpció de la part alíquota de les despeses, segons els acords plenaris respectius, de les infraestructures primàries d'aigua, connexió general d'energia elèctrica, depòsit d'emmagatzemament, xarxa troncal de telefonia i altres projectes comuns de diversos plans parcials.  
Sisé. Implantació d'hort solar, que allibere energia elèctrica suficient per a compensar els costos d'energia consumida per l'enllumenat públic, a ubicar en la zona verda».  
Bigastro, 1 d'agost de 2006.. L'alcalde: José Joaquín Moya Esquiva.
Diari Oficial de la Generalitat Valenciana


Sumari del DOGV 5290, del 28-06-2006 (2006/7425)

RESOLUCIÓ de 30 de maig del 2006, del conseller Territori i Habitatge, per la qual es nomena Antonio José Cases Mollar personal eventual de la Conselleria de Territori i Habitatge.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5290

Data del DOGV
:   28-06-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/7425


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 30 de maig del 2006, del conseller Territori i Habitatge, per la qual es nomena Antonio José Cases Mollar personal eventual de la Conselleria de Territori i Habitatge. [2006/7425]  
De conformitat amb l'article 6 i concordants del Decret legislatiu de 24 d'octubre de 1995, del Govern Valencià, pel qual es va aprovar el text refós de la Llei de la funció pública valenciana; el Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, i el Decret 57/1994, de 22 de març, del Govern Valencià, pel qual s'estableix la naturalesa dels llocs dels directors conservadors de parcs naturals de la Comunitat Valenciana, i per raó de les facultats que m'atorguen els preceptes legals mencionats, resolc:  
Article 1  
Nomenar personal eventual Antonio José Cases Mollar, Director Conservador Parc Natural de la Serra d'Espadà, amb les retribucions íntegres anuals corresponents al grup A, nivell de complement de destinació 26 i complement específic E049.  
Article 2  
El present nomenament tindrà efecte de la data d'aquesta resolució.  
València, 30 de maig del 2006. . El conseller de Territori i Habitatge: Esteban González Pons.
Diari Oficial de la Generalitat Valenciana


Sumari del DOGV 5412, del 21-12-2006 (2006/14748)

Informació pública de la modificació puntual número 11 de les Normes Subsidiàries de Planejament Urbanístic de Vilafranca.
--------------------------------------------------------------------------------------------------------------------------

### Dades del document

Número de DOGV
:   5412

Data del DOGV
:   21-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/14360


Organisme emissor
:   Ajuntament de Vilafranca

Tipus de document
:   Anunci

Informació pública de la modificació puntual número 11 de les Normes Subsidiàries de Planejament Urbanístic de Vilafranca. [2006/F14747]  
El Ple de l'ajuntament, en la sessió extraordinària del dia 29 de novembre de 2006, va aprovar la modificació puntual número 11 de les Normes Subsidiàries de Planejament Urbanístic de Vilafranca.  
El que es fa públic en compliment del que disposa l'article 83.2 apartat a) de la Llei 16/2005, de 30 de desembre, Urbanística Valenciana, a fi que els interessats puguen presentar les al·legacions que estimen necessàries, durant el termini d'un mes comptat a partir de la publicació del present anunci en el Diari Oficial de la Generalitat Valenciana.  
Vilafranca, 11 de desembre de 2006.. L'alcalde president: Oscar Tena García.
Diari Oficial de la Generalitat Valenciana


Sumari del DOGV 5205, del 23-02-2006 (2006/1754)

Resolució de 19 de gener de 2006, de la Direcció General d'Ordenació, Avaluació i Investigació Sanitària de la Conselleria de Sanitat, que sotmet a informació pública l'autorització de la Unitat de Referència d'Estomatologia de l'Hospital General Universitari de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/1754


Organisme emissor
:   Conselleria de Sanitat

Tipus de document
:   Resolució

Resolució de 19 de gener de 2006, de la Direcció General d'Ordenació, Avaluació i Investigació Sanitària de la Conselleria de Sanitat, que sotmet a informació pública l'autorització de la Unitat de Referència d'Estomatologia de l'Hospital General Universitari de València. [2006/X1754]  
En esta Conselleria de Sanitat de la Generalitat Valenciana s'instruïx l'expedient, promogut pel director de l'Hospital General Universitari de València, per a l'autorització de la Unitat de Referència d'Estomatologia d'este centre. La Direcció General d'Assistència Sanitària emet un informe favorable a l'autorització d'esta unitat.  
Segons que preveu l'Orde de 18 d'abril de 2005, de la Conselleria de Sanitat, que regula els procediments d'autorització sanitària de centres, servicis i establiments sanitaris, en relació amb el que disposa el Decret 26/2005, de 04 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, resolc sotmetre este expedient a informació pública durant vint dies, a fi que qui hi estiga interessat puga examinar l'expedient i formular-hi les observacions que considere oportunes dins d'este termini, comptador des de l'endemà de la publicació d'este anunci.  
L'expedient està en la Secció de Qualitat dels Processos Assistencials del Servici de Recursos Sanitaris de la Direcció General d'Ordenació, Avaluació i Investigació Sanitària d'esta conselleria, situada a València, al carrer del Misser Mascó, núm. 31, on poden examinar-lo les persones interessades. Les al·legacions s'han de presentar per escrit en les dependències de la conselleria, o també es poden presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
València, 19 de gener de 2006.. La directora general d'Ordenació, Avaluació i Investigació Sanitària: Pilar Viedma Gil de Vergara.
Diari Oficial de la Generalitat Valenciana


Sumari del DOGV 5313, del 28-07-2006 (2006/8374)

Concurs públic. Concessió d'instal·lació de set rellotges de l'hora i temperatura i dues pantalles electròniques a Sagunt-ciutat i Sagunt-port.
-----------------------------------------------------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/8374


Data del document
:   11-07-2006

Organisme emissor
:   Ajuntament de Sagunt

Tipus de document
:   Concurs

Descriptors 

:   * Sagunt
    * indústria rellotgera
    * indústria electrònica
    * licitació
    * contracte de serveis

Concurs públic. Concessió d'instal·lació de set rellotges de l'hora i temperatura i dues pantalles electròniques a Sagunt-ciutat i Sagunt-port. [2006/8374]  
1. Entitat adjudicadora  
a) Organisme: Excm. Ajuntament de Sagunt.  
b) Dependència que tramita l'expedient: Secció de Patrimoni i Contractació.  
2. Objecte del contracte  
a) Descripció de l'objecte: Concessió d'instal·lació de set rellotges de l'hora i temperatura i dues pantalles electròniques a Sagunt-ciutat i Sagunt-port  
b) Lloc d'execució: Sagunt.  
c) Termini d'execució: máximo 11 anys.  
3. Tramitació, procediment i forma d'execució.  
a) Tramitació: ordinària.  
b) Procediment: obert  
c) Forma: concurs  
4. Garanties.  
a) Provisional: 3.000 euros  
b) Definitiva :  
. 6.000 euros que responguen del correcte subministrament i instal·lació del mobiliari urbà.  
. 6.000 euros que responguen del manteniment i conservació de les dites instal·lacions durant el període concessional.  
5. Obtenció de documentació i informació  
a) Entitat: Excm. Ajuntament de Sagunt.  
b) Domicili: C/. Autonomia, 2.  
c) Codi Postal i localitat: 46152-SAGUNT.  
d) Telèfon: 70.404.59.51.  
e) Fax: 42.910.62.78.  
f) Data Límit d'obtenció d'informació: Fins a fi termini presentació ofertes.  
6. Presentació d'ofertes.  
a) Data límit de presentació: Quan es complisquen 26 dies naturals comptats a partir del següent al de la publicació de l'anunci en el Diari Oficial de la Generalitat.  
7. Obertura d'ofertes.  
a) Data: El segon divendres de setembre de dos mil sis.  
b) Hora: 9,30  
8. Altres informacions: despeses d'anuncis a càrrec del contractista.  
Sagunt, 11 de juliol de 2006.. L'alcaldessa . presidenta, per D.F. el delegat de Patrimoni i Contractació: Miguel A. Martín López.
Diari Oficial de la Generalitat Valenciana


Sumari del DOGV 5386, del 13-11-2006 (2006/12473)

Notificació a Javier Augusto Ortiz Soles. Expedient número 656/2005.
--------------------------------------------------------------------

### Dades del document

Número de DOGV
:   5386

Data del DOGV
:   13-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/12197


Organisme emissor
:   Conselleria de Territori i Habitatge

Tipus de document
:   Anunci

Notificació a Javier Augusto Ortiz Soles. Expedient número 656/2005. [2006/A12561]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 656/05 SAN  
Interessat: Javier Augusto Ortiz Soles  
Últim domicili conegut: c/ Gómez Acebo, 21-b, 28195 Madrid  
Assumpte: proposta que firma la instructora de l'expedient i sanció que firma el director territorial de Territori i Habitatge de València el 9 de juny del 2006.  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer Francesc Cubells, 7, 46890 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 20 d'octubre del 2006.. El sotssecretari: Ramón Doménech Doménech.
Diari Oficial de la Generalitat Valenciana


Sumari del DOGV 5412, del 21-12-2006 (2006/13201)

Ampliació de l'oferta d'ocupació pública per a l'any 2006.
----------------------------------------------------------

### Dades del document

Número de DOGV
:   5412

Data del DOGV
:   21-12-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13085


Data del document
:   27-11-2006

Organisme emissor
:   Ajuntament de la Pobla de Vallbona

Tipus de document
:   Convocatòria

Descriptors 

:   * Pobla de Vallbona, la
    * oferta d'ocupació
    * concurs administratiu
    * administració local
    * professió de l'urbanisme

Ampliació de l'oferta d'ocupació pública per a l'any 2006. [2006/F13995]  
Per mitjà de la Resolució de l'Alcaldia número 2.604/06, de data 27 de novembre de 2006, es va aprovar el següent:   
Primera ampliació de l'oferta d'ocupació pública per a l'any 2006:  
Funcionaris  
Grup segons l'article 25 de la Llei 30/1984: B. Classificació: escala: administració especial, subescala: tècnica mitjana (arquitecte tècnic). Nombre de places: 1.   
La Pobla de Vallbona, 27 de novembre de 2006.. L'alcalde president: Guillermo García Báguena.
Diari Oficial de la Generalitat Valenciana


Sumari del DOGV 5283, del 19-06-2006 (2006/6556)

Notificació a Daniel Domínguez Sánchez i altres de la sentència dictada en les actuacions del juí ordinari número 944/2005.
---------------------------------------------------------------------------------------------------------------------------

### Dades del document

Número de DOGV
:   5283

Data del DOGV
:   19-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/6556


Organisme emissor
:   Juzgado de Primera Instància Número 3 d'Elx

Tipus de document
:   Edicte

Notificació a Daniel Domínguez Sánchez i altres de la sentència dictada en les actuacions del juí ordinari número 944/2005. [2006/Q6556]  
Procediment: assumpte civil 944/2005  
Juí: juí ordinari 944/2005  
Part demandant: Caja de Ahorros de Murcia  
Part demandada: Daniel Domínguez Sánchez, José Rafael Domínguez Vidal i Antonia Josefa Sánchez Vera  
En el juí a què es fa referència s'ha dictat la sentència el text de la qual, literalment, diu així:  
«Sentència número 36  
Elx, 17 de febrer de 2006  
Fátima Saura Castillo, magistrada jutgessa titular del Jutjat de Primera Instància número 3 d'Elx, ha vist les presents actuacions de juí ordinari número 944/2005, promogudes per Caja de Ahorros de Murcia, representat pel procurador el senyor Ruiz Martínez i dirigit pel lletrat el senyor Gimeno Pérez de León contra Daniel Domínguez Sánchez, José Rafael Domínguez Vidal i Antonia Josefa Sánchez Vera, declarats en rebel·lia, sobre reclamació de quantitat.  
Decisió  
Que amb l'estimació de la demanda interposada pel procurador el senyor Ruiz Martínez, en nom i representació de Caja de Ahorros de Murcia, condemne de forma solidària Daniel Domínguez Sánchez, José Rafael Domínguez Vidal i Antonia Josefa Sánchez Vera a pagar a l'actora la quantitat de dihuit mil dos-cents quaranta-nou euros i seixanta-dos cèntims (18.249,62 €), més els interessos pactats del 13,50% d'esta suma des de la data de presentació de la demanda i fins al seu pagament complet i tot això amb expressa condemna en costes a la part demandada.  
Esta sentència no és ferma, i contra esta s'hi pot interposar un recurs d'apel·lació que s'haurà de preparar en el termini de cinc dies des de la notificació de la present resolució, a través d'un escrit presentat en este jutjat en la forma establida en l'article 457 de la Llei d'Enjudiciament Civil perquè en siga sabedora i decidisca l'Audiència Provincial d'Alacant.  
Així ho acorde, mane i firme».  
Atés el desconeixement de l'actual domicili o residència de la part demandada, mitjançant la provisió d'esta data, el jutge, de conformitat amb el que disposa l'article 497 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat, per a portar a efecte la diligència de notificació.  
Elx, 10 d'abril de 2006.. La secretària judicial: María Isabel Cerdá Antón.
Diari Oficial de la Generalitat Valenciana


Sumari del DOGV 5203, del 21-02-2006 (2006/1538)

Informació pública de l'Alternativa Tècnica per al solar siti al carrer Abat Nájera, 8 d'Alacant.
-------------------------------------------------------------------------------------------------

### Dades del document

Número de DOGV
:   5203

Data del DOGV
:   21-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1538


Organisme emissor
:   Ajuntament d'Alacant

Tipus de document
:   Anunci

Informació pública de l'Alternativa Tècnica per al solar siti al carrer Abat Nájera, 8 d'Alacant. [2006/X1538]  
Per la mercantil Grup Delta Construcció d'Idees, SL, s'ha presentat una Alternativa Tècnica de Programa d'Actuació Aïllada per a l'edificació en el solar siti al carrer Abat Nájera núm. 8, que havia sigut objecte d'inclusió voluntària en el Registre Municipal de Solars i Edificis a Rehabilitar.  
Per mitjà del present edicte se sotmet a informació pública per un termini de 20 dies, comptats a partir de la seua inserció en el Diari Oficial de la Generalitat Valenciana, la mencionada Alternativa Tècnica, composta per una memòria i un projecte d'execució d'edifici en el carrer Abad Nájera núm. 8. Durant eixe termini podran presentar-se al·legacions a l'actuació i altres alternatives en competència amb aquesta.  
Dins dels 5 dies hàbils següents a la data de finalització del termini expositiu, podran presentar-se proposicions juridicoeconòmiques.  
Durant tot el procediment podran ser objecte de pública consulta en l'Oficina d'Informació Urbanística de la Gerència d'Urbanisme (carrer Sant Nicolau núm. 2) les al·legacions i Alternatives Tècniques que es vagen presentant.  
El que es publica per a general coneixement, en compliment del que disposa l'article 98, en relació amb el 45 i 46, de la Llei Reguladora de l'Activitat Urbanística.  
Alacant, 26 de desembre de 2005.. La regidora d'Urbanisme: Sonia Castedo Ramos.
Diari Oficial de la Generalitat Valenciana


Sumari del DOGV 5309, del 24-07-2006 (2006/8698)

Informació pública de la reactivació de la Cooperativa i adaptació dels estatuts.
---------------------------------------------------------------------------------

### Dades del document

Número de DOGV
:   5309

Data del DOGV
:   24-07-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/8698


Organisme emissor
:   Alinaval, SCOOP V.

Tipus de document
:   Anunci

Informació pública de la reactivació de la Cooperativa i adaptació dels estatuts. [2006/M8698]  
Amb data 4 de juliol de 2006, es va acordar en Assemblea General reactivar la Cooperativa Soldaval, S. Coop. V., i adaptar els estatuts a la Llei 8/2003.  
Torrellano, 12 de juliol de 2006.. El president: Miguel A. Valverde Segura.
Diari Oficial de la Generalitat Valenciana


Sumari del DOGV 5383, del 08-11-2006 (2006/12353)

Informació pública del projecte de reparcel·lació forçosa de la unitat d'execució 1 del sector B «Camí Santa».
--------------------------------------------------------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12523


Organisme emissor
:   Augimar Empresa Urbanizadora, SA

Tipus de document
:   Anunci

Informació pública del projecte de reparcel·lació forçosa de la unitat d'execució 1 del sector B «Camí Santa». [2006/12214]  
Informació pública del projecte de reparcel·lació forçosa de la unitat d'execució 1 del sector B «Camí Santa», del Pla General d'Ordenació Urbana de l'Alcora.  
La mercantil Augimar Empresa Urbanizadora, SA, comunica:  
Que ha formulat projecte de reparcel·lació forçosa de la unitat d'execució número 1 del sector B «Camí Santa», d'ús industrial, del PGOU de l'Alcora.  
En aplicació del que establix l'article 416, de la referida del Decret 67/2006 del Consell pel qual s'aprova el Reglament d'Ordenació i Gestió Territorial i Urbanística, en relació amb l'article 177 de la Llei 16/2005, de la Generalitat Valenciana, se sotmeten els dits documents a informació pública per un termini d'un mes, a partir de la publicació del present anunci en el Diari Oficial de la Generalitat, durant el qual els interessats podran formular qualssevol al·legacions que al seu dret convinguen i que seran presentades davant del Registre General de l'Ajuntament de l'Alcora.  
Podrà consultar la referida documentació, presentada el dia 7 d'octubre del 2006 (Registre d'entrada número 5709), així com l'expedient administratiu, en l'Ajuntament de l'Alcora, els dies hàbils en horari d'atenció al públic.  
Així mateix, es posa en el seu coneixement que junt amb el projecte de reparcel·lació se sotmet, igualment, a informació pública la certificació registral de domini i càrregues expedida pel Registre de la Propietat de Lucena del Cid en relació amb les finques afectades per l'esmentat projecte.  
Borriol, 16 d'octubre del 2006.. Per la mercantil Augimar Empresa Urbanizadora, SA: Santiago Castell Lleó.